**«2025 елга Татарстан Республикасында хезмәт базарының**

**төбәк үзенчәлекләрен чагылдыра торган коэффициентны билгеләү турында» Татарстан Республикасы закон проектына**

**АҢЛАТМА**

«2025 елга Татарстан Республикасында хезмәт базарының төбәк үзенчәлекләрен чагылдыра торган коэффициентны билгеләү турында» Татарстан Республикасы законы проекты (алга таба - закон проекты) Россия Федерациясе Салым кодексының 2271 статьясындагы 3 пункты нигезендә эшләнгән.

Закон проекты республика территориясендә эшчәнлекләрен патент нигезендә физик һәм юридик затларга ялланып гамәлгә ашыручы чит ил гражданнары физик затлары керемнәренә салым буенча билгеләп куелган аванс түләүләренә 2,35 күләмендә региональ коэффициент кертүне күздә тота.

Коэффициентны билгеләү 2025 елга чит илдән килеп эшләүчеләрнең фаразланган уртача айлык хезмәт хакларыннан (52 061,54 сум) физик затлар кеременә салына торган 13 процент салым нисбәтенә, шулай ук коэффициент-дифляторны - 2 880 сум исәпкә алып, салым буенча билгеләп куелган аванс түләве күләменә базалаша (1200х2,4, биредә 1200 – база зурлыгы, 2,4 – фаразланган коэффициент-дефлятор).

Билгеләнә торган коэффициент чит илдән килеп эшләүчеләрнең салымнары керүне тәэмин итәчәк, юридик затларга һәи индивидуаль эшкуарларга мигрантларны хезмәт эшчәнлегенә патентлар нигезендә легаль җәлеп итү мөмкинлеген бирү хисабына хезмәт хакын «күләгәдә» калдыруны кисәтүгә ярдәм итәчәк.